રાજકીય નિરીક્ષકોએ જણાવ્યું કે પદ્માવતનો વિરોધ કરનાર કરણી સેના પ્રદેશ કક્ષાનું સંગઠન છે. ખૂબ જ ટૂંકા ગાળામાં તેને રાષ્ટ્રીય કક્ષાએ પહોંચાડવામાં સંઘ પરિવારનો હાથ હોવાનું મનાઇ રહ્યું છે. ઉપરાંત પદ્માવતનો જે પધ્ધતિથી વિરોધ થયો છે તે સંઘ પરિવારની શૈલી છે. રાજસ્થાની પાઘડીની સાથે કેસરી ખેસ સંઘની ચાડી ખાય છે. પદ્માવતના વિરોધમાં પદ્માવતના બચાવ કરતાં મુસલમાન આક્રમણખોર રાજા ખીલજીનો ભારે વિરોધ દર્શાવવો વગેરથી તેને હિન્દુ-મુસ્લિમનું રૂપ આપીને લોકો હિન્દ્ત્વ માટે કેટલા આક્રમણ છે તે પણ ચકાસવામાં આવી રહ્યું છે. કેમ કે 2019ની ચૂંટણી પહેલાં રામ મંદિરના નિર્માણ માટેની ઝૂંબેશ કે કાર સેવાની હાકલ થવાની જ છે. પદ્માવતના વિરોધના ઓથા હેઠળ લોકોમાં હિન્દુત્વની આગ પ્રજજ્વલિત રાખવાનો પણ એક પ્રયાસ હોઇ શકે.